Det skriver Nordjyske.dk Den økonomiske krise har fået sit tag i firmaet Scanvogn fra Tornby ved Hjørring. Firmaet blev onsdag formiddag erklæret konkurs ved retten i Hjørring. - Scanvogn er en glimrende virksomhed, men har haft underskud tre år i træk, og aktionærerne har skudt friske penge ind ad flere omgange, siger Jens Heimburger, der er bestyrelsesformand i Scanvogn, til Nordjyske.dk Bestyrelsesformanden fortæller, at problemerne skyldes, at efterspørgslen efter Scanvogns produkter er helt i bund. Scanvogn producerer blandt andet skurvogne. - Vi forventer inden for kort tid at have en aftale på plads om at videreføre Scanvogns aktiviteter i en ny virksomhed, siger Jens Heimburger. Det forhindrer dog ikke, at Scanvogn bliver nødsaget til at afskedige en del af virksomhedens omkring 50 medarbejdere.

Referat:
Firmaet Scanvogn fra Tornby har indgivet en konkursbegæring.